 



Scéim Bhonneagair Áineasa faoin Aer 2024/25 Leagan Amach na Scéime

CLÁR ÁBHAIR

1. [COMHTHÉACS STRAITÉISEACH 3](#_bookmark0)

[Ár dTodhchaí Tuaithe 3](#_bookmark1)

[Téigh Amach Faoin Aer 3](#_bookmark2)

[Beart na nOileán 4](#_bookmark3)

[Aistriú Cóir 5](#_bookmark4)

1. [SCÉIM FÓCAIS SBÁFA 2024 6](#_bookmark5)

[Comhoibriú agus Rannpháirtíocht le Pobail Áitiúla 7](#_bookmark6)

[Tionscadail Chomhoibríocha Straitéiseacha 7](#_bookmark7)

[Cothabháil Iarthógála 7](#_bookmark8)

[Rochtain agus Lánpháirtiú 8](#_bookmark9)

[Cead Pleanála 8](#_bookmark10)

[Scagadh maidir le Measúnacht Chuí 8](#_bookmark11)

[Breithnithe Comhshaoil 9](#_bookmark12)

[Toiliú Scríofa - Coillte/ SPNF 10](#_bookmark13)

[Glasbhealaí 10](#_bookmark14)

[Limistéir Ardtailte 11](#_bookmark15)

[Cleachtas is Fearr 11](#_bookmark16)

1. [BEARTAS SCÉIME 12](#_bookmark17)
2. [INCHÁILITHEACHT 16](#_bookmark18)

[Tionscadail Incháilithe 16](#_bookmark19)

[Iarratasóirí Incháilithe 16](#_bookmark20)

[Suíomh an Tionscadail 16](#_bookmark21)

[Costais Incháilithe 16](#_bookmark22)

1. [LEIBHÉIL DEONTAIS 18](#_bookmark23)

[Ranníocaíocht in Airgead Tirim 18](#_bookmark24)

[Soláthar agus Luach ar Airgead 18](#_bookmark25)

[Ranníocaíochtaí Ináirithe Comhchineáil 18](#_bookmark26)

[Costais Foirne 18](#_bookmark26)

[Costais Ghairmiúla 19](#_bookmark27)

[Táille a Ghearradh le haghaidh Úsáide 19](#_bookmark28)

[Moillithe maidir le Soláthar an Tionscadail 19](#_bookmark29)

1. [MAOINIÚ AGUS AMLÍNTE 20](#_bookmark30)
2. [FORMÁID IARRATAIS 21](#_bookmark31)

[Léirithe Suime 21](#_bookmark32)

[Iarratais 21](#_bookmark33)

1. [MEASÚNACHT TIONSCADAIL 23](#_bookmark34)

[Measúnacht Iomaíoch 23](#_bookmark35)

[Breithnithe Measúnachta maidir le Beart 1 24](#_bookmark36)

[Breithnithe Measúnachta Bheart 2 & 3 24](#_bookmark37)

[Breithnithe Measúnachta maidir le Tionscadal Forbartha an Bhirt 25](#_bookmark38)

1. [COINNÍOLLACHA MAOINITHE DO SCÉIMEANNA TUAITHE. 26](#_bookmark39)

# Comhthéacs Straitéiseach

## Ár dTodhchaí Tuaithe

Tacaíonn an Scéim Bhonneagair Áineasa Faoin Aer (SBÁFA) le forbairt bhonneagar áineasa faoin aer nua agus an deisiú, feabhsú agus cur chun cinn riachtanach a bhaineann le bonneagar áineasa faoin aer reatha faoin tuath timpeall na hÉireann. Tá an Scéim maoinithe faoi “[Ár dTodhchaí Tuaithe](https://www.gov.ie/en/publication/4c236-our-rural-future-vision-and-policy-context/)“ a thugann tús áite go sonrach d’earnáil na turasóireachta gníomhaíochta allamuigh atá ag dul i méid mar chuid d’fhís fhadtéarmach d’Éirinn bhríomhar inbhuanaithe tuaithe.

Tuigeann an beart go bhfuil ról lárnach ag áineas faoin aer lena mbaintear amach an uaillmhian maidir le tuath na hÉireann le bheith ina ceann scríbe rogha ó thaobh gníomhaíochtaí faoin aer agus thurasóireacht eachtraíochta de. Soláthróidh an borradh faoi thurasóireacht deiseanna maidir le fás fostaíochta i gceantair thuaithe trí ghnólachtaí agus fhiontraithe áitiúla ag baint úsáide as na sócmhainní turasóireachta ina gceantar ar bhealach inmharthana chun tacú le gníomhaíochtaí áineasa amhail siúl, rothaíocht agus curachóireacht.

## Téigh Amach Faoin Aer

Seolta i Samhain 2022, tá ***Téigh Amach Faoin Aer***, an Straitéis Náisiúnta um Áineas Faoin Aer 2023 - 2027 ag múnlú treorach straitéisí an áineasa faoin aer in Éirinn. Déanfaidh an straitéis forbairt agus bainistiú inmharthana an áineasa faoin aer a spreagadh, a threorú agus a éascú sa mheántéarma. Tá sé mar aidhm ag an straitéis líon na ndaoine atá gníomhach faoin aer a mhéadú, go háirithe daoine óga agus grúpaí tearcionadaithe, agus chun tuiscint níos fearr a chothú maidir le cén chaoi sásamh a bhaint as bheith faoin aer go freagrach.

Tá sé mar aidhm ag an straitéis freisin ár dtírdhreach, ár ngnáthóga agus ár n-oidhreacht thógtha a chosaint trí phleanáil níos fearr maidir le cá háit agus cén chaoi a bhforbraíonn muid bonneagar áineasa faoin aer trí comhairle a sholáthar ar na próisis agus cleachtais chun bonneagar áineasa faoin aer a fhorbairt ar bhealach inmharthana. Dá bhrí sin, beidh cosaint níos fearr ar an gcomhshaol agus cloífear le cleachtais bhainistithe is fearr ó thaobh tírdhreacha agus gnáthóga de. Léirítear an bhéim seo ar bhonneagar áineasa faoin aer a fhorbairt ar bhealach cúramach agus inmharthana trí leagan amach na scéime SBÁFA.

I bhfianaise an borradh atá faoi líon na gcuairteoirí ar go leor dár suíomhanna áineasa faoin aer is iomráití, samhlaíonn an straitéis cuir chuige maidir le bainistiú cuairteoirí a fhorbairt, agus féadfar iad a shaincheapadh de réir riachtanas gach suíomh chun tionchair dhiúltacha ar an timpeallacht mórthimpeall a sheachaint. Tá sé mar aidhm aice an chaoi a mbainistítear limistéir ardtailte agus rochtain orthu a fheabhsú agus tugann sí aghaidh ar an tionchair a bheidh ag níos mó úsáid áineasa ar roinnt dár sliabhraonta is aitheanta.

Tá sé ríthábhachtach go bhfuil gach tionscadal a cuireadh isteach air faoin SBÁFA i gcomhréir le [*Téigh Amach Faoin Aer*](https://www.gov.ie/en/policy-information/43eee-embracing-irelands-outdoors-national-outdoor-recreation-strategy-2023-2027/).

Aithnítear 6 chuspóir straitéiseach idirspleách sa Straitéis: -

|  |  |
| --- | --- |
| **Ceannaireacht** | Cur chuige níos comhordaithe agus comhtháite ar leibhéal náisiúnta agus an chontae le deimhniú go mbainfear an úsáid is fearr as ár n-acmhainní |
| **Comhshaol** | An comhshaol a chosaint trí áineas faoin aer a phleanáil agus fhorbairt níos fearr, agus ag cloí leis na cleachtais is fearr ó thaobh bhainistiú tírdheacha agus gnáthóga |
| **Rochtain** | Rochtain ar an saol faoin aer a chosaint agus a fheabhsú, ar mhaithe le leas an phobail |
| **Deiseanna** | Líon na ndaoine atá gníomhach faoin aer a mhéadú agus tacú leo, daoine óga agus grúpa tearcionadaithe go háirithe |
| **Feasacht** | Feasacht a chruthú maidir lenár ndeiseanna áineasa faoin aer agus cén chaoi sásamh a bhaint astu go freagrach |
| **Saineolas** | Eolas, scileanna agus saineolas na bpáirtithe leasmhara agus comhpháirtithe a fheabhsú |

**Pleananna Áineasa Faoin Aer Chontae.**

Tá Plean Áineasa Faoin Aer Chontae a fhorbairt agus Coiste Áineasa Faoin Aer Chontae a bhunú i measc phríomhghníomhaíochtaí na straitéise chun cur chuige níos pleanáilte agus comhordaithe a bhaint amach maidir le háineas faoin aer a fhorbairt sa chontae.

Cuirfidh an plean, atá á mhaoiniú ag an RFTP, conláistí áineasa faoin aer reatha sa cheantar san áireamh agus tabharfaidh sé breac-chuntas ar cá háit ar cheart bonneagar agus seirbhísí áineasa faoin aer a bheith suite thar thréimhse trí bliana.

Déanfaidh na pleananna seo eolas do chinntí infheistíochta sa todhchaí, cinntí maoinithe a dhéantar faoin SBÁFA san áireamh. Cuir formhór na gcontaetha tús le hobair ar a bpleananna i rith 2024. Má tá plean críochnaithe, nó á fhorbairt, táthar ag súil go bhfuil an tionscadal SBÁFA a gcuirtear isteach air i gcomhréir leis an bplean sin.

## Beart na nOileán

Tá ár n-oileáin chósta ina gcuid lárnach d’oidhreacht chultúrtha agus nádúrtha an Stáit. I gcomhréir leis na gealltanais a rinneadh in **Ár dTodhchaí Tuaithe**, d’fhorbair an Roinn polasaí deich mbliana ar na hoileáin. Mar chuid den bheart, beartaítear go dtabharfar tuilleadh deiseanna maoinithe do phobail na n-oileán. I ndáil leis sin, glacfar le hiarratas Bheart Forbartha Tionscadail sa bhreis atá sonraithe d’oileáin ó údaráis áitiúla le hoileáin chósta áitrithe. Leagtar na beartas seo amach i gCaibidil 3.

## Aistriú Cóir

In Nollaig 2022, leithdháil an Rialtas €68 milliún ar Fháilte Éireann chun Scéim Athghiniúnach um Turasóireacht agus Comhfhorbairt Áite do Lár Tíre na hÉireann. Tá Laois, an Iarmhí, Uíbh Fhailí, Longfort, Ros Comáin, Gaillimh, Tiobraid Árann agus Cill Dara i ndán maoiniú Aistrithe Chóir a fháil.

Is é fócas an mhaoinithe seo ná deiseanna fostaíochta a sholáthar d’oibrithe agus pobail a bhrath go mór ar an móin tríd an eacnamaíocht áitiúil a éagsúlú, rud a chruthófar deiseanna turasóireachta nua.

Tá “Forbairt ar Chonair” mar chuid de ceann de na sraitheanna. Sa chomhthéacs sin, ba cheart d’iarratasóirí a bhfuil forbairt ar chonair á beartú acu sa limistéir [Aistrithe Chóir](https://www.failteireland.ie/Utility/News-Library/Failte-Ireland-allocated-%E2%82%AC68million-EU-%E2%80%98Just-Trans.aspx) seo dul i dteagmháil le Foireann Tionscadail Aistrithe Chóir Fháilte Éireann sula gcuirtear na tionscadail in ord tosaíochta faoi SBÁFA.

Déanfar sin lena dheimhniú go mbeidh leanúnachas maidir le forbairt bhonneagar áineasa faoin aer nua i gcomhréir le *Téigh Amach faoin Aer*. Beidh sé d’acmhainn ag an bhfoireann imscrúdú a dhéanamh ar bheartas agus deimhniú go dtagann siad le prionsabail Aisrithe Chóir. is féidir teagmháil a dhéanamh leis an bhFoireann Aistrithe Chóir ag Corinne.Lincoln@failteireland.ie

Féadfaidh údaráis áitiúla iarratais ar chonairí suite i limistéar Aistrithe Chóir a chur isteach go fóill. **Déanfar measúnú ar na hiarratais sin, áfach, faoin SBÁFA seachas i gcás go raibh teagmháil déanta leis an bhFoireann Aistrithe Chóir roimh ré.**



|  |  |
| --- | --- |
| **ROSCOMMON** | **ROS COMÁIN** |
| **LONGFORD** | **LONGFORT** |
| **GALWAY** | **GAILLIMH** |
| **WESTMEATH** | **AN IARMHÍ** |
| **KILDARE** | **CILL DARA** |
| **TIPPERARY** | **TIOBRAID ÁRANN** |
| **LAOIS** | **LAOIS** |
| **OFFALY** | **UÍBH FHAILÍ** |

*Léaráid 1 Limistéar Aistrithe Chóir:* [*https://eufunds.ie/home/our-funds/just-transition-fund/*](https://eufunds.ie/home/our-funds/just-transition-fund/)

# Scéim Fócais SBÁFA 2024

I gcomhréir le [*Téigh Amach Faoin Aer*](https://www.gov.ie/en/policy-information/43eee-embracing-irelands-outdoors-national-outdoor-recreation-strategy-2023-2027/)*,* sainmhínítear áineas faoin aer mar ghníomhaíochtaí a bhíonn ar bun i dtimpeallacht nádúrtha, amhail siúl, curachóireacht, rothaíocht sléibhe agus snámh fiáin. Níl gníomhaíochtaí a bhíonn ar bun taobh amuigh ar chúrsaí teoranta nó ar pháirceanna (amhail páirceanna gailf, peile agus seóléimneach) ná gníomhaíochtaí innealta (amhail cuadrothaíocht/rothaíocht streachailte) san áireamh. Dá bhrí sin, níl na gníomhaíochtaí seo incháilithe do mhaoiniú faoi SBÁFA. Is féidir tuilleadh eolais maidir leis an sainmhíniú a aimsiú sa Straitéis.

Sonraítear liosta gníomhaíochta incháilithe thíos; tabhair faoi deara, áfach, nach bhfuil an liosta seo iomlán:

|  |  |
| --- | --- |
| Land-Based | Talamh-bhunaithe |
| Water-Based | Uisce-bhunaithe |
| Air-Based | Aer-bhunaithe |
| Walking | Siúil |
| Hillwalking/Hiking | Cnocadóireacht/Fánaíocht |
| Leisure cycling | Rothaíocht áineasa |
| Mountain biking | Rothaíocht sléibhe |
| Horse riding | Marcaíocht |
| Running | Rith |
| Orienteering | Treodóireacht |
| Bouldering, Scrambling, Rockclimbing, Mountaineering | Bollánóireacht, Crúbadóireacht, Ailleadóireacht, Sléibhteoireacht |
| Caving | Uaimheadóireacht |
| Play in nature | Súgradh sa dúlra |
| Canoeing/Kayaking | Uaimheadóireacht/Cadhcáil |
| Rowing | Iomramh |
| Wild swimming | Snámh Fiáin |
| Surfing | Tonnmharcaíocht |
| Coasteering | Cóstóireacht |
| Wind surfing/Kite | Gaothshurfáil/Surfáil Eitleoige |
| Sailing | Seoltóireacht |
| Diving | Tumadóireacht |
| Angling | Slatiascaireacht |
| Stand up Paddleboarding | Clárchéaslóireacht |
| Paragliding | Parafaoileoireacht |
| Hang gliding | Faoileoireacht foluana |
| Passive enjoyment of the outdoors | Scíth a ligean taobh amuigh faoin aer |



Is e sprioc an SBÁFA ná chun tacú le bonneagar áineasa faoin aer i gceantair thuaithe trasna na hÉireann nach soláthraíonn bealach chun strus a scaoileadh do na pobail ina bhfuil siad suite amháin ach soláthraítear luach ó taobh na turasóireachta freisin.

Is iad siúláin, rotharbhealaí, gormbhealaí, conairí uisce agus rothair, bealaí rochtana sléibhe, cosáin mharcaíochta, agus conláistí uisce faoine aer ag portaigh, aibhneacha agus tránna agus linnte taoide san áireamh, na tionscadail a maoinítear faoin SBÁFA go hiondúil.

I dtaobh chonairí agus rotharbhealaí agus i gcomhréir le *Téigh Amach Faoin Aer*, tabharfaidh an scéim tús áite comhionannas d’uasghráduithe, cothabháil agus bealaí reatha a fheabhsú (chun ardchaighdeán na gconairí a dheimhniú) maidir le forbairt chonairí nua. Nuair a bhaineann iarratas le uasghráduithe nó feabhsuithe ar chonair reatha, ba cheart fócas a bheith ar an gconair a thabhairt chun caighdeáin atá feiliúnach do chuimsiú ar [Chlár Náisiúnta na gConairí le Spórt Éireann](https://www.sportireland.ie/outdoors/irelands-trails#%3A~%3Atext%3DThe%20National%20Trails%20Register%20has%2Cstages%20of%20accreditation%20and%20development).

Spreagtar tionscadail a thugann deiseanna eacnamaíochta do cheantair thuaithe agus a chuireann luach le hearnáil na turasóireachta. Go háirithe, tionscadail ar féidir leo tionchar sonraithe ar thurasóireacht nó earnáil a d’fhéadfadh cabhrú le forbairt eacnamaíochta.

**Comhoibriú agus Rannpháirtíocht le Pobail Áitiúla**

Tá rannpháirtíocht luath leis an bpobal áitiúil ríthábhachtach do rath tionscadail. Tabharfaidh an scéim tús áite do thionscadail a léiríonn rannpháirtíocht láidir pobail. Ní mór do phríomh-iarratasóirí deimhniú go ndeachthas i gcomhairle leis an bpobal áitiúil agus gur glacadh leis an aiseolas a bhí acu sula gcuirtear iarratas isteach. Tá sé tábhachtach go léirítear gur glacadh leis an gcur chuige comhoibríoch sin san iarratas. Nuair is féidir, ba cheart do thionscadail rannpháirtíocht le Coiste Áineasa Faoin Aer an Chontae ábhartha, an tOifigeach Áineasa Tuaithe (breathnaigh [anseo](https://www.gov.ie/en/publication/925db9-rural-recreation-officers/)) agus Oifigigh Athghiniúnach an Bhaile, nuair is iomchuí.

Ní mór sonraí na rannpháirtíochtaí seo a léiriú go soiléir san fhoirm iarratais seo.

## Tionscadail Chomhoibríocha Straitéiseacha

Tabharfaidh an Roinn tús áite do thionscadail ar scála ó dhá nó níos mó údarás áitiúil/comhlacht forbartha áitiúil ag obair le chéile. Ba cheart na tionscadail sin a chur isteach mar chomhiarratas agus déanfar measúnú air sa chaoi sin. Má tá tionscail mar chuid de chomhpháirtíocht idir-chontae, deimhnigh go luaitear é sin go soiléir ar an iarratas le go bpléifidh an Roinn mar sin iad.

**Cothabháil Iarthógála**

Tá gealltanas i leith *Téigh Amach Faoin Aer* chun leanúint d’infheistiú a dheimhniú i gcothabháil bhonneagar áineasa faoin aer reatha. Tá maoiniú d’athnuachan sócmhainní agus cothabháil chonairí reatha mar chuid de ghníomh faoin Straitéis. Tá na cineálacha oibreacha seo i.e. athnuachan sócmhainní agus cothábháil chonairí reatha incháilithe do mhaoiniú faoi SBÁFA.

**Cur chun Cinn agus Árachas**

Ba cheart do chonairí áineasa a bheith láidir, marthanach agus feiliúnach don fheidhm. Ba cheart forbairt agus cothabháil a dhéanamh ar gach conair faoi SBÁFA, nuair is indéanta, i gcomhréir le critéir na gconairí mar atá molta ag Spórt Éireann.

Ba cheart do phríomh-iarratasóirí beartas a dhéanamh le deimhniú go bhforbraítear agus go bhfeabhsaítear tionscadail ar bhealach a bhfuil sláinte agus sábháilte chun tosaigh agus le deimhniú go bhfuil athshlánú leordhóthanach i bhfeidhm chun úsáideoirí áineasa a chosaint.

Soláthraíonn Spórt Éireann Faoin Aer eolas chun tacú le forbairt, grádú, rangú, cothabháil agus creidiúnú na gconairí in Éirinn. Nuair atá conair forbartha ar chaighdeán Spórt Éireann agus go gcoinnítear ar an gcaighdeán sin trí chlár iniúchta na gconairí, liostófar ar chlár na gconairí Spórt Éireann agus bainfidh sí tairbhe as cuimsiú i bpolasaí Árachas na gConairí le Spórt Éireann. Tá tuilleadh eolas ar fáil ar shuíomh gréasáin Spórt Éireann: [www.sportireland.ie](http://www.sportireland.ie/)

**Rochtain agus Lánpháirtiú**

Spreagtar go gníomhach tionscadail as a dtagann rochtain níos fearr ar shaoráidí áineasa do dhaoine faoi mhíchumas agus do dhaoine scothaosta agus tabharfar tosaíocht dóibh. Ba cheart do bhonneagar a mhaoinítear faoi SBÁFA a bheith i gcomhréir leis na [Prionsabail Dheartha Uilíocha](https://universaldesign.ie/what-is-universal-design/the-7-principles/), agus a mhéid is indéanta, a bheith inrochtana do chách.

Ba cheart beartas atá báúil ó thaobh aoise agus míchumais de a chuimsiú i ndearadh ginearálta agus leagan amach tionscadal nuair is indéanta. Ba cheart eolas ábhartha, dromchlaí cosáin cuí agus suíocháin a sholáthar ag eatraimh iomchuí mar chuid de na beartas sin. Tá raon leathan treorach forbartha ag Míchumas Gníomhach Éireann (Cara roimhe seo) chun bonneagar áineasa faoin aer a fhorbairt. Ba cheart d’iarratasóirí breathnú ar na hacmhainní seo nuair atá siad ag forbairt a n-iarratas. Le haghaidh tuileadh eolais breathnaigh: [www.activedisability.ie](http://www.activedisability.ie/)

**Cead Pleanála**

**Tá sé ina cheangal ar gach beart SBÁFA go bhfaighfear cead pleanála (más gá leis) sula gcuirtear an t-iarratas isteach**. Mura bhfuil cead pleanála ag an tionscadal go fóill, ba cheart cuir isteach ar iarratas a chur ar athló. Mar mhalairt rogha, féadfar Beart Forbartha an Tionscadail (BFT) a chur san áireamh.

Maoiníonn an BFT forbairt sonraithe tionscadal trí phleanáil, dearadh agus ullmhú go mion le haghaidh soláthair. Leis an dearcadh seo ar ullmhú iarratais faoi bhabhta de Bheart 2 nó 3 SBÁFA sa todhchaí.

## Scagadh maidir le Measúnacht Chuí

Tá Scagadh maidir le Measúnacht Chuí ag teastáil sula gcuirtear iarratas isteach nuair atá tionscadal suite i, nó a d’fhéadfadh tionchar a rith ar, Limistéar faoi Chaomhnú Speisialta (LCS) nó Limistéar faoi Chosaint Speisialta nó talamh sainithe ar bith eile. Mura fhéadfar tionchair shuntasacha a chur ar lár, beidh Ráiteas Tionchair Natura (RTN) ag teastáil le go bhféadfar an tionscadal a chur ar bun. Tá tuilleadh eolais faoi scagadh maidir le measúnacht chuí ar fáil [anseo](https://www.opr.ie/wp-content/uploads/2021/03/9729-Office-of-the-Planning-Regulator-Appropriate-Assessment-Screening-booklet-15.pdf).

**Gníomhaíochtaí a Éilíonn Toiliú (GÉT)**

Féadfaidh beartas a bhfuil tionchar acu ar Limistéar faoi Chaomhnú Speisialta (LCS) nó Limistéar faoi Chosaint Speisialta (LCS) atá ina nGníomhaíochtaí a Éilíonn Toiliú GÉT toiliú a éileamh ón tSeirbhís Páirceanna Náisiúnta agus Fiadhúlra (SPNF) e.g Gníomhaíochtaí a Éilíonn Toiliú (ARC)-09: Tógáil nó athrú conairí, cosán bóithre, droichead, lintéar nó bealaí rochtana. Tá tuilleadh eolais ar fáil [anseo](https://www.npws.ie/farmers-and-landowners/activities-requiring-consent).

**Bainistiú Uisce Báistí**

Nuair atá ábhartha agus indéanta, ba cheart d’iarratais tógáil ar na prionsabail dheartha atá leagtha amach sa cháipéis treorach eatramhach [Réitigh Nádúr-bhunaithe maidir le Bainistiú Uisce Báistí agus Uisce Dromchla](https://lawaters.ie/app/uploads/2021/12/20211216_SUDS_Interim_Guidance.pdf) [a Ritheann chun Srutha i gCeantair Uirbeacha,](https://lawaters.ie/app/uploads/2021/12/20211216_SUDS_Interim_Guidance.pdf) mar a leagtar a amach i gClár Uisce an údaráis áitiúil agus ag an Roinn Tithíochta, Rialtais Áitiúil agus Oidhreachta.

**Gníomhú ar son na hAeráide**

I bPlean Gníomhaithe ar son na hAeráide 2024, leagtar amach cén chaoi a bhféadfaidh Éire dlús a chur leis na gníomhaíochtaí is gá leo chun dul i ngleic leis an ngéarchéim aeráide, lena gcuirtear réitigh aeráide i lár fhorbairt shóisialta agus eacnamaíochta na hÉireann. Leagtar plean amach ann maidir le gníomh cinniúnach a dhéanamh chun ár n-astaíocht a laghdú faoina leath faoi 2030 agus glan-nialasach a bhaint amach ní déanaí ná 2050.

Mar chuid de ghealltanais na Roinne do Phlean Gníomhaithe ar son na hAeráide 2024, beidh ar iarratasóirí, nuair is iomchuí, cén chaoi a úsáidfear cuid den mhaoiniú á lorg chun tacú le beartas ar son na haeráide nó na bitheolaíochta a aithint e.g. crann/fál sceach a chur ar chonairí. Tá sé ríthábhachtach nach mbeidh tionchar diúltach ag tionscadail ó thaobh an chomhshaoil de agus, nuair is féidir, beidh beartas a bhfeabhsóidh bithéagsúlacht na háite i gceist nó tabharfar beartas a thacaíonn le Gníomhú Aeráide mar chuid díbh.

Ba cheart d’iarratais tionscadail féachaint leis an mbithéagsúlacht a fheabhsú agus cailliúint ghnáthóga agus chonairí fiadhúlra reatha áitiúla a sheachaint nó a moilliú. Ba cheart go choinneofar crainn, fáil sceach agus sruthchúrsaí reatha agus speicis dhúchais agus báúil le pailneoirí a bheith sa phlandú, comhréireach le Plean Náisiúnta an Phailneora. Ba cheart réitigh nádúr-bhunaithe a bheith mar chuid den dearadh ag gcéim luath. Tá na samplaí seo a leanas san áireamh: CDI (Córais Draenála Inmharthana), pábháil tréscaoilteach, claiseanna reatha, abhantracha, agus locháin chun tacú leis an mbithéagsúlacht agus chun tionchair dhíobhálacha a d’fhéadfaí rith ar an bhforbairt a mhoilliú.

Tá Oifigigh Bhithéagsúlachta ag go leor údarás áitiúil agus moltar teagmháil a dhéanamh leis na oifigigh seo sula gcuirtear iarratas isteach faoi SBÁFA.

**Toiliú Scríofa - Coillte/ SPNF**

Nuair a théann tionscadal beartaithe ar thalamh Coillte/SPNF, **ní mór** litir toilithe/tacaíochta a ghabhann leis an bhfoirm iarratais a chur isteach. Tabhair do d’aire go bhféadtar iarratais chuig Coillte a chur isteach trína bhfoirm bheart áineasa (breathnaigh [anseo](https://www.coillte.ie/media/2018/09/Coillte-Trail-Proposal-Form.pdf)). Roinnfear liosta na n-iarratas ábhartha ar thionscadal le Coillte le haghaidh breithnithe.

## Glasbhealaí

Leagann an Roinn Iompair tosaíochtaí an Rialtais amach maidir le glasbhealaí a mhaoiniú in Éirinn. Níl sé ar intinn ag an SBÁFA cur leis an tstraitéis seo nó cur ina háit trí ghlasbhealaí réigiúnacha nó náisiúnta a mhaoiniú i.e na glasbhealaí siúd atá thar 20km san fhad. Ní mór do ghlasbhealaí a maoinítear faoi SBÁFA a bheith áitiúil agus gan a bheith thar 20km (gach céim).

Nuair a bhaineann iarratas ar tionscadal le céim de ghlasbhealach, agus nuair atá an glasbhealach ginearálta atá pleanáilte thar 20km, ní cheart go gcuirfear iarratas isteach ina leith faoi SBÁFA toisc go bhfuil maoiniú ar fáil faoi Bhonneagar Iompar Éireann. Féadfar sínithe áitiúla nó speireacha áitiúla na nglasbhealaí sin a mheas do mhaoiniú faoi SBÁFA. Féadfar forbairt ar bhonneagar chun baile nó sráidbhaile tuaithe a nascadh le glasbhealach a mheas freisin.

**Gormbhealaí**

*Baineann an cuid seo le hiarratasóirí ag lorg maoinithe do Ghormbhealaí reatha nó tionscadail a bhfuil sé mar aidhm acu an branda “Gormbhealach” a úsáid.* Sainmhínítear Gormbhealach mar “líonra suíomhanna agus conairí áineasa ilghníomhacha agus brandáilte, atá suite ar, agus a bhfuil nasc cóngarach leis an uisce, a éascaíonn rochtain ar ghníomhaíochtaí agus eispéiris a éascú in éineacht le soláthróirí”. D’fhéadfadh cadhcáil, clárchéaslóireacht seasta suas agus siúl/ rothaíocht cóngarach don uisce a bheith ina samplaí.

Ba cheart d’iarratasóirí a chuireann tionscadail isteach chun Gormbhealach nua a chruthú teagmháil a dhéanamh le próiseas creidiúnaithe an Ghormbhealaigh. Ní mór litir tacaíochtaí ó Chigire Chreidiúnaithe an Ghormbhealaigh agus 2 soláthróir gníomhaíochta a oibríonn go háitiúil a ghabháil le hiarratais chríochnaithe. Seans nach úsáidfear branda Gormbhealaigh mura bhfuil teagmháil déanta le creidiúnú nó muna bhfuil sé á lorg faoi phróiseas creidiúnaithe an Ghormbhealaigh. Le haghaidh tuilleadh eolas breathnaigh ar Tacar Forbartha an Ghormbhealaigh [Tacar](https://www.sportireland.ie/sites/default/files/media/document/2024-07/Blueway%20Developer%20Toolkit%202024%20edition%20in%20PDF.pdf) [Forbartha an Ghormbhealaigh](https://www.sportireland.ie/sites/default/files/media/document/2024-07/Blueway%20Developer%20Toolkit%202024%20edition%20in%20PDF.pdf). Féadfar iarratais atá uisce-bhunaithe ach nach bhfuil creidiúnaithe nó nach bhfuil sé mar sprioc acu cur isteach ar chreidiúnú mar Ghormbhealach a mheas go fóill.

## Limistéir Ardtailte

Ba cheart do tionscadail a bhaineann le limistéir ardtailte cloí le [Cabhrú le Cnoic - Prionsabail Treoracha](http://www.helpingthehills.ie/index.php?option=com_content&view=category&layout=blog&id=33&Itemid=38) [maidir le Bainistiú Chlaonadh Chreimthe i Limistéir Ardtailte](http://www.helpingthehills.ie/index.php?option=com_content&view=category&layout=blog&id=33&Itemid=38). Ba cheart maoirseacht chuí a bheith ag oibreacha ar limistéir ardtailte le duine/daoine/páirtí cáilithe. Ní mór do gach tionscadal beartaithe i limistéir ardtailte gnáthóga na limistéar ardtailte atá leochaileach agus sobhriste go minic a chur san áireamh agus deimhniú go dtacaítear le gnáthóga agus bithéagsúlacht agus iad a chosaint.

## Cleachtas is Fearr

Ba cheart do gach obair a déanamh i gcomhréir le cleachtas is fearr de réir na dtreoirlínte agus na dtacar seo a leanas:

* [Forbairt Chonaire | Spórt Éireann](https://www.sportireland.ie/outdoors/trail-development)
* [Gormbhealaí na hÉireann -Tacar Forbartha Ghormbhealaigh](https://www.sportireland.ie/sites/default/files/media/document/2024-07/Blueway%20Developer%20Toolkit%202024%20edition%20in%20PDF.pdf)
* [Cabhrú leis na Cnoic - Prionsabail Treorach maidir le Bainistiú Chlaonadh Chreimthe i Limistéir Ardtailte](http://www.helpingthehills.ie/index.php?option=com_content&view=category&layout=blog&id=33&Itemid=38)
* [An Saol Amuigh Faoin Aer - Rochtain | Míchumas Gníomhach Éireann](https://activedisability.ie/the-great-outdoors-accessibility/)
* [Acmhainní Ná Fág Lorg](https://www.leavenotraceireland.org/resources/educational-resources/)
* [Fáilte Éireann - Eispéireas Chuairteoir Ghlasbhealaigh agus Tacar Céille](https://failtecdn.azureedge.net/failteireland/Greenway-Visitor-Experience-Interpretation-Toolkit.pdf)
* [Réitigh Nádúr-bhunaithe maidir le Bainistiú Uisce Báistí agus Uisce Dromchla a Ritheann chun Srutha i gCeantair Uirbeacha](https://lawaters.ie/app/uploads/2021/12/20211216_SUDS_Interim_Guidance.pdf)

**TABHAIR FAOI DEARA**

I dtaobh ghnéithe tionscadail a phléann le trealaimh speisialta chun tacú leo siúd faoi mhíchumas le bheith páirteach in áineas faoin aer, ba cheart d;iarratasóirí stóráil, cothabháil, rochtain agus árachas na n-earraí sin a chur san áireamh sula gcuirtear iarratas isteach le haghaidh mhaoiniú na n-earraí sin. Ba cheart sonraí maidir leis na gnéithe sin a sholáthar ag an gcéim iarratais. Níl cineálacha trealaimh eile incháilithe faoin SBÁFA.

**Comhlíonadh le hAcht na dTeangacha Oifigiúla**

Ní mór do gach comharthaí bóithre cloí le hAcht na dTeangacha Oifigiúla 2003 agus 2021 maidir le húsáid na Gaeilge, i.e ní mór do gach téacs a bheith i nGaeilge agus Béarla, nó i nGaeilge amháin. Beidh sé sin feidhmeach bíodh sé buan nó sealadach, taobh amuigh nó taobh istigh, treoch nó promóisin, comharthaíocht nua nó, etc. ionadaíoch, etc. Tá comhairle maidir leis seo ar fáil ón [gCoimisinéir Teanga](https://coimisineir.ie/treoirleabhar-dacht-na-dteangacha-oifigiula?lang=EN).

Dá bhrí sin, tá sé ríthábhachtach go mbeidh comharthaíocht léirmhínitheach, comharthaí leictreonach, lámhleabhair eolais, plaiceanna agus fógraíocht uile dátheangach i.e i nGaeilge agus Béarla (agus Gaeilge léirithe i dtosach), nó i nGaeilge amháin.

# Beartas Scéime

Soláthrófar an Scéime trí cheithre Bheart mar a leagtar amach thíos/. Athraíonn leibhéal maoinithe, scála tionscadail agus iarratasóirí faoi gach Beart.

**Beart 1: Deisiú/Forbairt/Fógraíocht agus Margaíocht ar Mhionscála**

**Méid Deontais:** Suas le €40,000

**Gníomhaíochtaí Incháilithe:** Tionscadail ar mhionscála atá i gcomhréir le cuspóirí agus fócas na Scéime. Áirítear leis seo, ach níl sé teoranta do, chothabháil, deisiú agus forbairt conairí, cosán, bealaí rochtana sléibhe, rotharbhealaí, gormbhealaí, áiseanna caithimh aimsire ag portaigh, aibhneacha, lochanna agus tránna, limistéar súgartha nádúrtha atá mar chuid de thionscadail caithimh aimsire lasmuigh níos mó agus cur chun cinn agus margaíocht an bhonneagair sin. Ba cheart do thionscail, nuair is féidir, léiriú cén chaoi a bhfuil siad cuimsitheach i dtaobh daoine faoi mhíchumais agus daoine níos sine de.

Ní mór do phríomh-iarratasóirí obair le pobail áitiúla chun tionscadail a aithint (beidh fianaise de sin ag teastáil) a fheabhsóidh nó athfhorbróidh conláistí reatha, nó a thacaíonn le deiseanna nua chun acmhainní áitiúla nádúrtha a fhorbairt mar dhéantar tagairt dó ag cuid 2 thuas. Tá cleachtas leis faoin mBeart seo ina n-athdhéantar iarratais maoinithe d’oibreacha deisiúcháin ar an mbonneagar áineasa céanna - ba cheart an nascáil le, agus sa bhreis ar, mhaoiniú a sholáthar cheana trí SBÁFA a mhíniú go soiléir san fhoirm iarratais agus déanfar measúnú ar an tionscadal le tagairt don sonra sin.

**Iarratasóirí Incháilithe:** Údaráis áitiúla, comhlachtaí forbartha áitiúla 1

**Uaslíon Tionscadal:**

Is féidir 6 iarratas ar an uasmhéid a chur isteach ag údarás áitiúil.

Is féidir 3 iarratas ar an uasmhéid a chur isteach ag comhlacht forbartha áitiúil.

**Dáta Críochnaithe Táscach an Tionscadail:** Ní mór do gach tionscadal agus tarraingt anuas maoinithe a chríochnú laistigh 18 mí dá gceadú.

1 Ainmnítear Comhlachtaí Forbartha Áitiúla mar thagraítear dóibh faoi Alt 128f(1)(d) den Acht um Rialtas Áitiúil 2001 (arna leasú ag an Acht um Athchóiriú Rialtais Áitiúil 2014) ina n-iarratasóirí incháilithe faoi Bheart 1 den Scéim seo.

**Beart 2: Deisiú/Feabhsú ar Mheánscála agus Forbairt Conaire/Conláiste Nua**

**Méideanna Deontais:** Suas le €200,000

**Gníomhaíocht Incháilithe:** Tionscadail meánscála atá i gcomhréir le cuspóirí agus fócas na scéime. Tionscadail mheánscála, lena n-áirítear, ach gan a bheith teoranta dóibh, forbairt ar bhonneagar áineasa nua, síntí/uasghráduithe ar chonairí bunaithe cheana féin, cosáin, bealaí rochtana sléibhe, rotharbhealaí, gormbhealaí, cosáin uisce nó rothar nó saoráidí áineasa eile ag portaigh, aibhneacha, lochanna nó tránna. Féadfaidh oibreacha do dheisiú, cothabháil agus cur chun cinn an bhonneagair sin a mar chuid de thionscadail.

Ní mór do phríomh-iarratasóirí obair le pobail áitiúla chun tionscadail a aithint (beidh fianaise de sin ag teastáil) a fheabhsóidh nó athfhorbróidh conláistí reatha, nó a thacaíonn le deiseanna nua chun acmhainní áitiúla nádúrtha a fhorbairt mar dhéantar tagairt dó ag cuid 2 thuas. Tá cleachtas leis faoin mBeart seo ina n-athdhéantar iarratais maoinithe d’oibreacha deisiúcháin ar an mbonneagar áineasa céanna - ba cheart an nascáil le, agus sa bhreis ar, mhaoiniú a sholáthar cheana trí SBÁFA a mhíniú go soiléir san fhoirm iarratais agus déanfar measúnú ar an tionscadal le tagairt don sonra sin.

Sa bhreis ar ailíniú le *Téigh Amach Faoin Aer*, ba bheart do tionscadail, nuair is infheidhme, nascálacha le tionscadail, beartas nó pleananna réigiúnacha agus náisiúnta e.g. Pleananna Forbartha Eispéireas Ceann Scríbe.

**Iarratasóirí Incháilithe:** Údaráis áitiúla, comhlachtaí forbartha áitiúla agus comhlachtaí stáit.

**Uaslíon Tionscadal:**

Is féidir 3 iarratas ar an uasmhéid a chur isteach ag comhlacht forbartha áitiúil. D’fhonn cothromaíocht a choinneáil idir cothabháil ar bhonneagar reatha agus forbairt ar chonláistí nua áiseana faoin aer, ba cheart d’iarratas amháin ar an íosmhéid faoi Bheart 2 a bheith d’fhorbairt bhonneagar áineasa faoin aer nua.

Féadfaidh comhlacht forbartha Áitiúil nó comhlacht Stáit iarratas amháin ar an uasmhéid a chur isteach.

**Dáta Críochnaithe Táscach an Tionscadail:** Ní mór do gach tionscadal agus tarraingt anuas maoinithe a chríochnú laistigh 24 mhí dá gceadú.

**Beart 3: Deisiúchán/Uasghrádú Straitéiseach ar Mhórscála agus Forbairt Conaire/Conláiste Straitéiseach Nua**

**Méideanna deontais:** Suas le €500,000

**Gníomhaíocht Incháilithe:** Tionscadail mhórscála atá i gcomhréir le cuspóirí agus fócas na Scéime. Lena n-áirítear, ach gach a bheith teoranta do, fhorbairt ar bhonneagar áineasa níos mó agus nua, comh maith le sínithe/feabhsúcháin **shuntasacha** ar chonairí, siúláin, bealaí rochtana sléibhe, rotharbhealaí, gormbhealaí, conairí uisce nó rothair nó saoráidí áineasa eile ag portaigh, aibhneacha, locha nó tránna.

Sa bhreis ar ailíniú le *Téigh Amach Faoin Aer,* ba bheart do tionscadail, nuair is infheidhme, nascálacha le tionscadail, beartas nó pleananna réigiúnacha agus náisiúnta e.g. Pleananna Forbartha Eispéireas Ceann Scríbe agus Pleananna Áineasa Faon Aer an Chontae.

**Iarratasóirí Incháilithe:** Údaráis áitiúla agus comhlachtaí Stáit

**Uaslíon Tionscadal:** Beidh Údaráis Áitiúla teoranta d’iarratas amháin an ceann faoin mBeart seo.

**Dáta Críochnaithe Táscach an Tionscadail:** Ní mór do gach tionscadal agus tarraingt anuas maoinithe a chríochnú laistigh 24 mhí dá gceadú.

**Beart Forbartha an Tionscadail: Costais Forbartha do Thionscadail Straitéiseacha ar Mhórscála**

**Méideanna deontais:** Suas le €50,000

**Gníomhaíocht Incháilithe:** Soláthróidh an Beart seo tuilleadh maoinithe do fhorbairt sonraithe tionscadal, rud a chumasóidh caighdeán a bhaint amach d’iarratas faoi Bheart 2 nó 3 d’SBÁFA. Féadfaidh dearadh sonraithe, ullmhú do phleanáil agus/nó soláthar, measúnacht chuí, suirbhéanna éiceolaíochta etc. a bheith mar chuid den obair sin.

Ba cheart do chuspóir ginearálta le hinfheistiú faoin mBeart seo a bheith do fhorbairt tionscadal atá ar scála a d’fhéadfaidh a mhaoiniú faoi iarratas Bheart 2 nó Bheart 3 sa todhchaí, nó a fhorbairt i ndá chéim faoin mBeart sin i.e. tionscadail le costais sholáthar a bhfuiltear ag súil le bheith faoi €1 mhiliún (atá i gcomhréir le cuspóirí agus fócas na Scéime seo).

Ní dheimhníonn ceadú iarratais faoin mBeart Forbartha Tionscadail seo ceadú maoinithe do sholáthar an tionscadail ina dhiaidh. Tá gach iarratas tionscadail faoi réir phróisis iarratais iomaíoch faoi ghlaonna sa todhchaí, beag beann ar aon mhaoiniú a tugadh sa chaite.

**Iarratasóirí Incháilithe:** Údaráis áitiúla, comhlachtaí forbartha áitiúla agus comhlachtaí stáit.

**Uaslíon Tionscadal:**

Beidh údaráis áitiúla srianta do 2 iarratas an údarás faoin mBeart seo. Féadfaidh údaráis áitiúla, le hoileáin amach ón gcósta a bhfuil cónaí orthu iarratas amháin sa bhreis a chur isteach faoin mBeart seo (3 iarratas ar an uasmhéid), áfach, a bhaineann go díreach le tionscadal féideartha ar cheann de na hoileáin amach ón gcósta a bhfuil cónaí orthu. Beidh comhlachtaí forbartha agus comhlachtaí stáit teoranta d’iarratas amháin faoi sheach.

Iarratais iomadúla do tionscadal amháin:

Ní cheadaítear iarratas i leith an tionscadail chéanna a chur isteach roinnt uaireanta faoin mBeart seo. Ní bhronnfar ach ar Bheart Forbartha Tionscadail maidir le tionscadal ar bith i gceist.

**Dáta Críochnaithe Táscach an Tionscadail:** Ní mór do gach tionscadal agus tarraingt anuas maoinithe a chríochnú laistigh 18 mí dá gceadú.

# Incháilitheacht

## Tionscadail Incháilithe

Ar an gcéad dul síos ní mó do gach tionscadal teacht le [Téigh Amach Faoin Aer](https://www.gov.ie/en/policy-information/43eee-embracing-irelands-outdoors-national-outdoor-recreation-strategy-2023-2027/), An Straitéis Náisiúnta um Áineas Faoin Aer 2023-2027. Measann an straitéis gur gníomhaíochtaí a bhíonn ar siúl i dtimpeallacht nádúrtha iad áineas faoin aer, amhail siúl, curachóireacht, rothaíocht sléibhe, treodóireacht agus snámh fiáin. Níl gníomhaíochtaí a bhíonn ar bun taobh amuigh ar chúrsaí teoranta nó ar pháirceanna (amhail páirceanna gailf, peile agus seóléimneach) ná gníomhaíochtaí innealta (amhail cuadrothaíocht/rothaíocht streachailte) san áireamh.

Ba cheart do gach tionscadal a chuirtear isteach le haghaidh breithnithe a bheith comhréireach leis an 4ú Plean Gníomhach um Bithéagsúlacht 2023-2030 maidir lena dtionchar ar an mbithéagsúlacht.

## Iarratasóirí Incháilithe

Ní mór d’údaráis áitiúla, comhlachtaí forbartha áitiúla agus comhlachtaí stáit obair leis an bpobal áitiúil/grúpaí deonacha, Eagraíochtaí Bainistithe Conairí, agus Coiste Áineasa Faoin Aer an Chontae go háirithe, chun tionscadail a aithint. Tabhair faoi deara nach bhfuil aonáin trádála phríobháideacha nó comhlachtaí trádála brábúis incháilithe do mhaoiniú faoin scéim.

## Suíomh an Tionscadail

Ní tionscail suite in aon cheann de na cúig limistéar cathrach (Baile Átha Claith, Coraigh, Luimneach, Gaillimh agus Port Láirge) incháilithe faoin scéim.

Ba cheart do thionscadail, go príomha, a bheith suite faoin tuath (i.e. ní i bpúrláin bhailte ná sráidbhailte). Maoineoidh SBÁFA bonneagar áineasa a nascann baile nó sráidbhaile le conláistí áineasa suntasacha faoin aer eile atá suite faoin tuath. I bhfianaise an bhéim ar conláistí áineasa suite gar d’aibhneacha, locha agus tránna, tá tionscadail uisce-bhunaithe suite i purláin bhaile incháilithe chomh maith.

## Costais Incháilithe

Ní mór do chostais a bheith:

* Bainteach go díreach le tógáil an tionscadail a gcuirtear isteach air agus a bheith mar thoradh ar phróiseas soláthar poiblí iomchuí.
* Tabhaithe tar éis don RFTP tionscadal a cheadú agus laistigh tréimhse soláthair an tionscadail.
* infhíoraithe le sonraisc agus cruthúnas ar íocaíocht.

**Tionscadail/Costais Neamh-incháilithe**

Ní thacóidh an scéim le cineálacha na dtionscadal agus na ngníomhaíochtaí seo a leanas, go háirithe:

* + Glasbhealaí thar 20km
	+ Bonneagar le haghaidh gníomhaíochtaí trádála
	+ Ceannach/léas talaimh
	+ Táillí dlí
	+ Táillí Iniúchta Spórt Éireann
	+ Spás aclaíochta neamhspleách/tionscadail maidir le limistéir dreas traenála na callaistéinice
	+ Dealbha
	+ Mótar-fheithclí
	+ Talaimh Spóirt, clóis shúgartha thraidisiúnta agus Limistéir Chluichíochta Ilúsáide (LCI)
	+ Oibreacha i bPáirceanna Baile, conairí sráide marcáilte, siúláin agus rotharbhealaí i mbailte agus sráidbhailte seachas mar a dhéantar cur síos *Suíomh an Tionscadail* thuas
	+ Oibreacha dromchla ar bith ar bhóithre poiblí cibé acu atá cuid de chonair reatha nó nach bhfuil. Ní mór do leibhéal bailchríche oibreacha ar bith ar chonairí ar bhóithre neamh-phoiblí a bheith comhréireach le riachtanais na siúlán agus ní riachtanais fheithiclí tráchta i.e. níl an scéim deartha chun tarra a chur ar bhóithre
	+ Athchóiriú agus tógáil foirgneamh2 (seachas i gcúinsí an-eisceachtúla agus teoranta le haghaidh tionscadal nuair a fheabhsófar rochtain go suntasach ar acmhainní áineasa agus úsáid ina leith don phobal níos leithne)
	+ Siúláin agus raonta reatha suite i spás in áit cúnga, e.g. timpeall pháirceanna spóirt agus chlós súgartha, ar fhaiche spóirt eile
	+ Oibreacha cothabhála ar ghnéithe de chonairí atá ina ngnáthchuid oibre a dhéantar mar chuid den Scéim Siúlóide
	+ Oibreacha clúdaithe faoi na pleananna oibre beartaithe den Scéim Siúlóide
	+ Gníomhaíochtaí nach gcomhlíonann an sainmhíniú ar an tuath/áineas faoin aer mar a leagtar amach thuas agus mar a shainmhínítear i dTéigh Amach Faoin Aer3.
	+ Tógail nó traenáil toillte
	+ Costais oibríochta leanúnacha
	+ Costais nach bhfuil baint dhíreach acu leis an tionscadal
	+ Costais indíreacha an tionscadail e.g. am foirne na eagraíochta pobail a chaitear ag obair ar an tionscadal in acmhainn riaracháin
	+ Príomhchostais eagraíochta, forchostais san áireamh
	+ Costais iarghabhálacha - gníomhaíocht a rinneadh cheana féin nó costais a tabhaíodh roimh dháta a gceadaíodh an tionscadal
	+ CBL nuair atá iarratasóirí cláraithe do CBL
	+ Costais amhail costais úis bainc, fíneálacha, pionóis airgid, agus costais achrainn dlíthiúla
	+ Deontais urraíochta agus charthanachta
	+ Dímheas
	+ Costais bharúlacha e.g deis chailte

2 Ba cheart don údarás áitiúil ábhartha aon tionscadal féideartha a phlé sa chatagóir seo leis an Roinn sula gcuirtear iarratas isteach.

# Leibhéil Deontais

**Deontas**

Soláthróidh suas le 90% de chostais iomlán tionscadail faoi Scéim do tionscadal aonair ar bith. Ní mór don 10% den mhaoiniú meaitseála atá fágtha a ranníoc ag an iarratasóir rathúil agus/nó an grúpa pobail agus.nó ranníocaíochtaí daonchairdiúla. Ní fhéadfar maoiniú stáit eile a úsáid leis an 10% maoiniú meaitseáilte riachtanach a bhaint amach.

## Ranníocaíocht in Airgead Tirim

Tá íosmhéid ranníocaíochta in airgead tirim de 10% de chostais iomlán an tionscadail ag teastáil. Beidh ar an deontaí dearbhú a sholáthar go bhfuil an ranníocaíocht airgid i bhfeidhm agus foinse na ranníocaíochta airgid a choimeád ar taifead.

## Soláthar agus Luach ar Airgead

Ní mór do gach tionscadal cloí le Creat Beartais um Sholáthar Poiblí [anseo](https://www.gov.ie/en/publication/39a1b-the-national-public-procurement-policy-framework/) arna fhoilsiú ag Oifig um Sholáthar an Rialtais. Tacaíonn an creat le Comhlachtaí Poiblí agus iad a chumasú, lena n-áirítear údaráis áitiúla gais comhlachtaí forbartha áitiúla, chun glacadh le nósanna imeachta lena riachtanais sholáthair phoiblí a chomhlíonadh agus comhlíontacht leis an AE agus le Rialacha Naisiúnta um Sholáthar a éascú.

Tabhair faoi deara gur €50,000 í an tairseach ar ghá d’iarratasóirí gach conradh a fhógairt maidir le hearraí agus seirbhísí ar r-thairiscint (ar leith ó CBL) ina dhiaidh foilseacháin ón [RFTP Ciorclach-05](https://www.gov.ie/en/circular/9e7bf-circular-05-2023-initiatives-to-assist-smes-in-public-procurement/)-[2023 (athrú tairsí).](https://www.gov.ie/en/circular/9e7bf-circular-05-2023-initiatives-to-assist-smes-in-public-procurement/) Is í €200,000 an tairseach ar ghá d’iarratasóirí gach conradh a fhógairt maidir le hearraí agus seirbhísí ar r-thairiscint (ar leith ó CBL). Tá íoslíon sonrasc scríofa ag teastáil faoi na tairseacha sin.

Measfar neamh-incháilithe é an caiteachas gaolmhar mar thoradh ar theipeadh na riachtanais seo a chomhlíonadh.

**Ranníocaíocht Comhchineáil agus Obair Dheonach**

Níl Ranníocaíocht Comhchineáil incháilithe mar mhaoiniú meaitseála.

## Costais Foirne

Is é an seasamh mainneachtana ná go mbeidh oibreacha faoi réir phróiseas tairisceana iomaíoch faoi leith nó go mbeidh tarraingt anuas conartha faoi chomhaontú creata reatha i gceist leo. Nuair a bheartaítear go ndéanfar oibreacha go hinmheánach ag an deontaí e.g costais bhainistíochta an tionscadail, féin-sholáthar oibreacha etc. ní mór briseadh síos na gcostas seo a chur san áireamh san fhoirm iarratais agus réasúnaíocht a sholáthar ina leith.

Má tá costais foirne san áireamh, ní mór dóibh a bheith comhréireach le costais iomlán an tionscadail. Ní mheasfar ach costais turastail i leith ama a chaitear go díreach ar an tionscadal incháilithe. Ní mheasfar iompar agus cothú, liúntas etc. ina gcostas incháilithe. Déanfar measúnú ar leibhéil bheartaithe na gcostas ar an gcéim iarratais.

**TABHAIR FAOI DEARA**: Níl costais bhainistíocht tionscadail údaráis áitiúl incháilithe de bharr mhaoiniú ar leith eile do “Foirne Sholáthar Caipitil”.

Sa bhreis air sin, ní mór don deontaí réasúntacht na gcostas a dheimhniú i.e. ní mór fianaise a bheith sa chomhad go bhfuil na costais ghearrtha comhréireach le, nó níos lú ná, an costas a bhaineann le teagmháil a dhéanamh le conraitheoir seachtrach. Déanfar athbhreithniú air sin ar chéim iniúchta an tionscadail. D’fhéadfadh an méid gearrtha a bheith neamh-incháilithe a bheith mar thoradh ar theipeadh an comhad seo a bheith agat.

## Costais Ghairmiúla

Mar aitheantas go soláthraítear roinnt tionscadail i gceantair íogaire e.g. ó taobh na héiceolaíochta nó ailtireachta de, baineadh an tairseach do tháillí gairmiúla ach ní mór dóibh a bheith ar **leibhéal réasúnta** agus shonrófaí é sin san fhoirm iarratais. Ba cheart do chostais foirne an deontaithe, mar a thagraítear dóibh thuas, a bhaineann le forbairt, maoirseacht etc. an tionscadail a bheith mar chuid den áireamh seo.

## Táille a Ghearradh le haghaidh Úsáide

Is é an seasamh mainneachtana ná go mbeidh bonneagar a maoiníodh faoi SBÁFA a bheith ar fáil saor in aisce don phobal. I gcúinsí teoranta, nuair a bheartaítear costas measartha, ní mór comhaontú a dhéanamh ina leith leis an Roinn **sula gcuirtear an t-iarratas isteach.** Measfar gur sáraíodh an comhaontú maoinithe infheidhme má theiptear an comhaontú seo a bhaint amach. Tabhair faoi deara nach bhfuil bonneagar do ghníomhaíochta trádála incháilithe faoin Scéim.

## Moillithe maidir le Soláthar an Tionscadail

Tabhair faoi deara go bhféadfar leithdháileadh ceadaithe 2024/45 do thionscadail a laghdú le d’iarratasóir ar bith má tá an iomarca moillithe ag baint le tionscadail atá ceadaithe cheana faoi seanleaganacha na Scéime seo.

# Maoiniú agus Amlínte

Tá buiséad táscach ar €20 milliún ar fáil do thionscadail rathúla faoi Scéim Bhonneagair Áineasa Faoin Aer 2024/2025. Soláthrófar maoiniú faoi cheithre chatagóir éagsúil i leith tionscadal (Beartas) bunaithe ar mhéid an riachtanais infheistithe.

Ní mór go mbeidh sé d’acmhainn gach Beart a sholáthar i dtréimhse réalaíoch i.e. i dtréimhse **18-mí** do Bheart 1 agus an Beart Forbartha Tionscadail, nó tréimhse **24-mhí** do Bheart 2 & 3.

Ní mór d’iarratasóirí iarratais a chur isteach ar theimpléad na bhfoirmeacha iarratais a soláthraigh an Roinn. Ní mór iarratais chríochnaithe a chur isteach trí r-phost chuig outdoorrecreation@galwaycoco.ie

|  |  |  |  |
| --- | --- | --- | --- |
| **Beart** | **Dáta Deiridh an Iarratais** | **Dáta Ceadaithe****(Táscach)** | **Amlínte don Tionscadal Críochnú** |
| **Beart 1** | 4.00 p.m. Eanáir 10, 2025 | Ráithe 2 2025 | 18 mí |
| **Beart 2** | 4.00 p.m. Feabhra 21, 2025 | Ráithe 3 2025 | 24 mhí |
| **Beart 3** | 4.00 p.m. Feabhra 21, 2025 | Ráithe 3 2025 | 24 mhí |
| **Beart Forbartha an Tionscadail** | 4.00 p.m. Eanáir 10, 2025 | Ráithe 2 2025 | 18 mí |

# Formáid Iarratais

## Léirithe Suime

Ní mór do phríomh-iarratasóirí Léirithe Suime (LS) a lorg ó ghrúpaí pobail áitiúil chun tionscadal a aithint chun feabhsú nó athfhorbairt a dheanamh ar chonláistí reatha, nó chun tacú le deiseanna nua chun acmhainní nádúrtha áitiúla a fhorbairt. Ní mór do chomhlachtaí forbartha áitiúla, ar a laghad, LS a lorg ó na hEagraíochtaí Bainistithe Conaire a ndéanann siad teagmháil leo ar an Scéim Siúil.

Ní mór do phríomh-iarratasóirí scarbhileog “Achoimre ar Iarratas” a chur isteach lena léirítear tionscadail rathúla ag an gcéim scagatha le haghaidh tuilleadh breithnithe ag an Roinn. Ba cheart don achoimre seo tús áite a thabhairt do thionscadail agus réasúnaíocht ghearr a sholáthar ina leith. Ní mór foirmeacha iarratas ar thionscadal (MS Word) maidir le gach tionscadal a bhfuil tús áite tugtha dó a chur isteach.

I 2024/25, ní mór do gach údarás áitiúil agus comhlacht forbartha áitiúil liosta de na tionscadail eile a chur isteach a fhreagraíonn an glao maidir le Léirithe Suime, ach nár cuireadh in ord tosaíochta ag an gcéim scagtha áitiúil. Cuirfidh sé seo SBÁFA i gcomhréir le scéimeanna eile atá maoinithe ag an RFTP agus tugann sé cead don Roinn éileamh a thomhais faoin scéim.

## Iarratais

De réir an mhéid atá thuasluaite, ní mór foirm iarratais (MS Word) a chur isteach maidir le gach tionscadal a bhfuil tús áite tugtha dóibh. Tá ceangal ar iarratasóirí cur le hiarratais a bhfuil léarscáileanna agus/nó grianghraif acu lena léirítear suíomh na dtionscadal (sonraigh comhordanáidí le do thoil). Spreagtar iarratasóirí naisc ábhartha a shonrú le bonneagar áineasa faoin aer sna ceantair mórthimpeall.

Seans nach mbeidh sé d’acmhainn ag an Roinn dul i dteagmháil leat maidir le cáipéisíocht in easnamh nó foirmeacha iarratais neamhchríochnaithe. Féadfaidh an Roinn iarratasóirí nach gcuireann an cháipéisíocht nó na cinnteachtaí ábhartha uile san áireamh ag tráth an tíolactha a chur ar lár.

Tabhair faoi deara go bhféadfar iarratais a bhí mírathúil sa chaite faoi SBÁFA a chur isteach le haghaidh breithnithe faoin scéim 2024/2025.

**Tionscadal a Scoilteadh**

Ní mór do thionscadail a bheith neamhspleách agus oibríochtúil ina gceart féin seachas an Beart Forbartha Tionscadail.

Níl sé inghlactha tionscadal amháin a scoilteadh i roinnt iarratais ar leith sa bhliain chéanna a mbeidh sé d’éifeacht aige uasteorainneacha maoinithe faoi gach Beart a shárú e.g codanna éagsúla den tionscadal céanna a chur isteach faoi Bheart 2 & 3 araon, nó faoi dhá iarratas faoi Bheart 1. Féadfaidh tionscadail a scoilteadh go saorga nósanna imeachta a shárú faoin gCreat Bainistithe um Oibreacha Caipitil.

Sa bhreis air sin, nuair atá níos mó ná cineál idirghabháil amháin mar chuid d’iarratas tionscadail aonair, ba cheart nasc soiléir a bheith idir na hidirghabhálacha e.g. suite sa cheantar céanna agus nasctha nó d’fheabhsúcháin iomadúla ar chonairí.

**Céimeanna Nua Thionscadal Reatha**

Beidh céimeanna nua de thionscadail reatha faoi SBÁFA incháilithe do bhreithniú ar choinníoll gur rinneadh dul chun cinn leordhóthanach leis na céimeanna a maoiníodh cheana. Nuair atá an bonneagar, áfach

e.g. conair atá ar scála suntasach a dteastódh maoiniú faoi SBÁFA do níos mó ná 3 chéim, ba cheart machnamh a dhéanamh iarratas a chur isteach faoi shruthanna maoinithe malartacha atá deartha do thionscadail ar scála suntasach.

**Clabhsúr a chur le hIarratais**

Ní mór iarratais údaráis áitiúil a shíniú ag an Stiúrthóir Seirbhísí ábhartha. Ní mór iarratais chomhlacht forbartha áitiúil a shíniú ag an POF. Ní mór iarratais ó chomhlachtaí Stáit a shíniú ag leibhéal Stiúrthóra nó coibhéis.

# Measúnacht Tionscadail

## Measúnacht Iomaíoch

Déanfar tionscadail a roghnú faoin Scéim Bhonneagair Áineasa Faoin Aer do 2024/2025 trí phróiseas iomaíoch bunaithe ar iarratais faighte agus na critéir a leagtar amach thíos. Is í an Roinn Forbartha Tuaithe agus Pobail a roghnóidh na tionscadail ar deireadh. Féadfaidh an Roinn dul i gcomhairle le Fáilte Éireann agus Spórt Éireann freisin mar is iomchuí.

Ba cheart d’iarratasóirí “Critéir Mheasúnachta” a thabhairt faoi deara agus iad ag críochnú iarratas. Maidir le hiarratais a cheadú agus na tionscadail rathúla a roghnú, cuirfidh an Roinn roinnt gnéithe san áireamh, lena n-áirítear eolas soláthraithe in Achoimre an Tionscadail agus san Fhoirm Iarratais; raon, meascán, cáilíocht agus tionchar na dtionscadal molta; maoiniú a cuireadh ar fáil roimhe seo; aon tosaíocht maidir le tionscadail léirithe ag na hiarratasóirí; lánpháirtiú grúpa daonra éagsúla lena n-áirítear daoine faoi mhíchumais agus daoine níos sine; agus tosca ábhartha eile.

Tabhair faoi deara go bhféadfar leithdháileadh ceadaithe do thionscadail a laghdú le d’iarratasóir ar bith má tá an iomarca moillithe ag baint le tionscadail atá ceadaithe cheana faoi seanleaganacha na Scéime seo.

Tabharfar breithniú breise do thionscadail atá mar chuid de phlean níos leithne, níos straitéisí don cheantar. Féadfaidh an méid seo a leanas a bheith ina samplaí-

* + Tionscadail atá mar chuid de phlean áitiúil soiléir, comhtháite comhaontaithe i leith ceantar, eg. Plean Áineasa Faoin Aer Chontae.
	+ Tionscadail a chomhlíonann cuspóir a thagann aníos ó *Téigh Amach Faoin Aer.*
	+ Tionscadail a dhéanann teagmháil le próiseas Plean Forbartha Eispéireas Cheann Scríbe le Fáilte Éireann.

Soláthraítear comhairle maidir leis na critéir a bhféadfaidh a Roinn tagairt a dhéanamh dóibh i rith phróiseas mheasúnachta SBÁFA thíos. Méadófar leibhéal an fhreagra a meastar gur gá leis chun aghaidh a thabhairt ar na critéir seo i gcomhréir leis an méid maoinithe á lorg.

## Breithnithe Measúnachta maidir le Beart 1:

|  |
| --- |
| * An gcomhlíonann an tionscadal cuspóir de chuid *Téigh Amach Faoin Aer*?
 |
| * An bhfuil an tionscadal seo i gcomhréir le Plean Áineasa Faoin Aer Chontae (má tá ceann forbartha)?
 |
| * An dtagann an tionscadal seo leis an bPlean Gníomhaithe ar son na hAeráide agus an bhfuil an tionscadal inmharthana/an bhfuil gné bithéagsúlachta mar chuid de?
 |
| * An bhfuil na ceadanna agus scagadh riachtanacha i bhfeidhm (e.g. pleanáil, MC, Measúnuithe Éiceolaíochta etc.)?
 |
| * An leagtar amach fianaise shoiléir de rannpháirtíocht le páirtithe leasmhara agus próiseas LS san iarratas?
 |
| * An ndeachthas i gcomhairle le Coiste Áineasa Faoin Aer Chontae nó Oifigeach Áineasa Faoin Aer (nuair atá i bhfeidhm)?
 |
| * An dtacaíonn leis an tionscadal seo go soiléir le háineas faoin aer?
 |
| * An bhfuil an tionscadal comhoibríoch?
 |
| * An dtugann an tionscadal beartaithe aghaidh ar riachtanas aitheanta?
 |
| * An bhfuil na hamlínte san iarratas leagtha amach go soiléir agus indéanta go réalaíoch?
 |
| * An bhfuil costálacha soiléir agus réalaíoch ann don tionscadal?
 |
| * An dtacaíonn an tionscadal le cur chuige cuimsitheach do dhaoine faoi mhíchumais nó an bhfeabhsaíonn sé na deiseanna do dhaoine faoi mhíchumais?
 |
| * An bhfuil tionchair dhearfacha shoiléir ar an tsláinte nó ar phobail áitiúla ag an tionscadal?
 |

## Breithnithe Measúnachta Bheart 2 & 3:

|  |  |
| --- | --- |
| **Straitéiseacht agus comhoibríocht an tionscadail** | * An gcomhlíonann an tionscadal cuspóir de chuid *Téigh Amach Faoin Aer*?
* An dtagann an tionscadal leis an bPlean Gníomhaithe ar son na hAeráide agus an Plean Gníomhaíochta Bithéagsúlachta?
* An bhfuil an tionscadal i bpróiseas Phlean Forbartha Eispéireas Cheann Scríbe le Fáilte Éireann?
* An bhfuil sé mar chuid de phlean straitéiseach soiléir e.g. Plean Áineasa Faoin Aer Chontae?
* An raibh an pobal rannpháirteach i bhforbairt an tionscadail?
* An ndeachthas i gcomhairle le Coiste Áineasa Faoin Aer Chontae?
* An bhfuil an t-iarratas comhoibríoch?
* An bhfuil fianaise ann go mbeidh tionchar ag maoiniú don tionscadal seo ar leibhéal réigiúnach nó náisiúnta?
 |
| **Léirigh riachtanas agus tionchar féideartha an tionscadail** | * An leagtar riachtanas soiléir do thionscadal den chineál seo san iarratas?
* An léiríonn nó an mbreithníonn an t-iarratas aon luach breise a fhéadfaidh teacht aníos ó chríochnú an tionscadail seo?
* An bhforbrófar an tionscadal i gcomhréir le treoirlínte na gcleachtas is fearr agus leis an tionchar is lú ar an gcomhshaol?
 |
| **Luach an tionscadail don cheantar áitiúil** | * An gcuireann an beart luach le bonneagar reatha nó an dtugann sé aghaidh ar easnamh reatha?
* An bhfuil tionchair dhearfach shoiléir ag an tionscadal ar an tsláinte nó ar phobail áitiúla?
* An bhfuil tionchair eacnamaíochta agus/nó turasóireachta shoiléir ag torthaí an tionscadail?
 |

|  |  |
| --- | --- |
|  | * An léiríonn torthaí an tionscadail tionchar inmharthana agus dearfach ar an gceantar áitiúil?
* An bhfuil an tionscadal inmharthana ó thaobh an chomhshaoil de/an bhfuil gné bithéagsúlachta mar chuid de?
* An dtacaíonn an tionscadal le cur chuige cuimsitheach do dhaoine faoi mhíchumais nó an bhfeabhsaíonn sé na deiseanna?
 |
| **Réalaíoch, Luach ar Airgead an Tionscadail****Cáilíocht an iarratais** | * An raibh an tionscadal faoi réir mhaoinithe faoin mBeart Forbartha Tionscadail?
* An bhfuil fianaise de na ceadanna, scagtha agus ceaduithe riachtanacha i bhfeidhm?
* An bhfuil na costálacha do gach gné den tionscadal seo soiléir agus réalaíoch?
* An bhfuil an tionscadal leagtha amach go soiléir san fhoirm iarratais?
* An bhfuil an réasúnaíocht don tionscadal seo leagtha amach go soiléir agus an oiread is go dtugann sé údar don ghníomh?
* An bhfuil na hamlínte don tionscadal seo réalaíoch?
 |

## Breithnithe Measúnachta maidir le Tionscadal Forbartha an Bhirt:

|  |
| --- |
| * An gcomhlíonann an tionscadal cuspóir de chuid *Téigh Amach Faoin Aer*? An bhfuil sé i gcomhréir leis an bPlean Áineasa Faoin Aer Chontae?
 |
| * An bhfuil an tionscadal comhoibríoch?
 |
| * An dtugann an tionscadal beartaithe aghaidh ar riachtanas aitheanta?
 |
| * An mbeadh an tionscadal deiridh beartaithe incháilithe faoi Bheart 2 nó 3?
 |

# Coinníollacha Maoinithe do Scéimeanna Tuaithe.

Tá gach caiteachas cláraithe trí Scéimeanna Tuaithe na Roinne i.e. Scéime Athnuachan Bhailte agus Shráidbhaile, CLÁR, Scéimeanna Bhonneagair Áineasa Faoin Aer (SBÁFA) faoi réir théarmaí an Chód Chaiteachais Phoiblí atá ar fáil ag <http://publicspendingcode.per.gov.ie/>.

Ní mór gach tionscadal a cloí leis an gCreat Beartais Náisiúnta um Sholáthar Poiblí foilsithe ag an Oifig um Sholáthar an Rialtais. Tabhair faoi deara gur €50,000 í an tairseach ar ghá d’iarratasóirí gach conradh a fhógairt maidir le hearraí agus seirbhísí ar r-thairiscint (ar leith ó CBL) ina dhiaidh foilseacháin ón [RFTP Ciorclach-05-2023 (athrú tairsí).](https://www.gov.ie/en/circular/9e7bf-circular-05-2023-initiatives-to-assist-smes-in-public-procurement/)

Chomh maith leis sin, beidh feidhm ag na ceanglais a leagtar amach thíos maidir le gach maoiniú a ceadaíodh faoi na scéimeanna sin. Léireofar an gá a bheidh le gach ceanglas a chomhlíonadh i gcomhaontú conarthach idir an Roinn Forbartha Tuaithe agus Pobail agus an deontaí arna cheadú le haghaidh maoiniú faoin scéim.

1. Beifear ag súil go gcuirfear tús leis an tionscadal agus é a chríochnú i gcomhréir leis na hamlínte a leagtar amach in Achoimre na Scéime.
2. Féadfaidh an Roinn maoiniú a leithdháiltear do thionscadail faoin Scéim a shaoradh i gcás nár críochnaíodh an tionscadal laistigh den am a sonraíodh, agus i gcás nár aontaíodh comhaontú soiléir de chuid na Roinne maidir leis an socrú maoinithe a shíneadh roimh ré.
3. Cuirfear an maoiniú deontais don tionscadal formheasta ar fáil ó bhuiséad caipitil na Roinne Forbartha Tuaithe agus Pobail. Maidir le comhlachtaí forbartha áitiúla agus comhlachtaí stáit, ba cheart costais riaracháin agus ghairmiúla a bhaineann leis an tionscadal beartaithe, nuair a cheadaítear in Achoimre na Scéime, a choinneáil chomh íseal agus is féidir.
4. Tá ranníocaíocht airgid mar a leagtar amach in Imlíne na Scéime de dhíth. Beidh ar an deontaí dearbhú a sholáthar go bhfuil an ranníocaíocht airgid i bhfeidhm agus foinse na ranníocaíochta airgid a choimeád ar taifead.
5. Ní mór go mbeadh tionscadail críochnaithe go hiomlán ionas go ndéanfaí méid iomlán an deontais a íostarraingt. Sa chás go gcruthaítear nár críochnaíodh tionscadal, féadfaidh an Roinn a iarraidh ar an deontaí aon mhaoiniú a fuarthas ón tionscadal a aisíoc. Ní mór dul i gcomhairle leis an Roinn maidir le haon athrú chuig an tionscadal molta agus ní mór comhaontú a dhéanamh léi faoi sula gcuirtear an t-athrú sin i bhfeidhm.
6. I gcás nach ndéantar gné den tionscadal formheasta a chur i gcrích de réir iarratas an tionscadail, féadfar an maoiniú a laghdú ionas go dtagann sé leis an tionscadal leasaithe.
7. Mar tá oibreacha infheistíochta móra caipitil ar fhoirgnimh nó talaimh i gceist leis an tionscadal (gan conairí san áireamh) nach bhfuil in úinéireacht an deontaithe, ní mór léas 15 bhliana a bheith i bhfeidhm ó dháta críochnaithe an tionscadail.
8. I gcás maoinithe a leithdháileadh d’fhiontraithe nó saoráidí (i.e. ionad pobail, moil, feithiclí), tá sé riachtanach go n-oibreoidh siad mar atá maoinithe ar feadh thréimhse 5 bhliana ar a laghad ina dhiaidh na céime maoinithe deiridh, agus féadfar maoiniú a aisíoc in aon chás eile. I gcás nach bhfeidhmítear chun na críche dá maoiníodh iad, caithfear dul i gcomhairle leis an Roinn maidir leis sin roimh ré agus comhaontú a dhéanamh léi i ndáil leis sin.
9. Ní mór na rialacha agus rialacháin airgeadais, soláthair phoiblí agus cuntasaíochta ar fad a chomhlíonadh agus beidh gach deontaí freagrach as an maoiniú a fhaightear go tráthúil.
10. Ba cheart cáipéisí iomlána cruinne a thacaíonn le gach caiteachas a choimeád agus rochtain a thabhairt do gach oifigeach de chuid na Roinne chun críocha iniúchóireachta i gcónaí agus ar feadh tréimhse sé bliana ón dáta ar a gcríochnaítear an tionscadal.
11. Beidh tuiscint ag faighteoirí ar thacaíocht ón Roinn Forbartha Tuaithe agus Pobail, Ár dTodhchaí Tuaithe, Tionscadal Éireann 2040/Rialtas na hÉireann, (i ndáil le tionscadail atá maoinithe faoi SBÁFA) agus aon fhoinse maoinithe infheidhme (mar a aithnítear sa Chomhaontú Maoinithe ábhartha) i ngach fógra poiblí, fógraíocht agus comharthaíocht, mar is iomchuí, a bhaineann leis an tionscadal. Ina theannta sin, féadfaidh an Roinn a iarraidh go n-úsáidfí an tionscadal chun a beartais féin a chur chun cinn.
12. Ní mór do gach comharthaí bóithre cloí le hAcht na dTeangacha Oifigiúla 2003 agus 2021 maidir le húsáid na Gaeilge, i.e ní mór do gach téacs a bheith i nGaeilge agus Béarla, nó i nGaeilge amháin. Beidh sé sin feidhmeach, bíodh sé buan nó sealadach, taobh amuigh nó taobh istigh, treoch nó promóisin, comharthaíocht nua nó ionadaíoch, etc. Tá comhairle maidir leis seo ar fáil ón gCoimisinéir Teanga.
13. Cuirfidh deontaithe aon tuarascáil agus faisnéis a bhaineann leis an tionscadal ar fáil a theastóidh le réasún ón Roinn Forbartha Tuaithe agus Pobail ó am go ham.
14. Ba cheart monatóireacht agus meastóireacht leanúnach ar aschuir agus torthaí an tionscadail a dhéanamh i gcomhthéacs thionchar an tionscadail a mheasúnú. Beifear ag súil go mbaileoidh deontaithe sonraí iomchuí chun an fhoghlaim sin a éascú ar bhonn leanúnach. Ar iarraidh, ba cheart tuarascáil ghonta (1-2 leathanach) a chur i gcrích maidir le haischuir agus torthaí an tionscadail mhaoinithe agus a chur ar fáil don Roinn ar theimpléad an chás-stáidéir.
15. Cuirfidh gach deontaí pointe/pointí teagmhála ar fáil don Roinn chun iarratais íocaíochta agus faisnéise a éascú. Ba cheart an Roinn a chur ar an eolas maidir le haon athrú i bpearsanra teagmhála go tráthúil.
16. Beidh gá le seicliosta a dhearbhaíonn gur cloígh le coinníollacha maoinithe atá bainteach leis an gcúnamh deontais nuair a chríochnaítear an tionscadal.

## Féadfar pionóis a ghearradh, nó an riachtanas chun an deontas iomlán, nó cuid de, bronnta a aisíoc mar thoradh ar neamhchomhlíonadh leis na coinníollacha a leagtar amach thuas nó coinníoll ar bith sa bhreis ar comhaontú leo i rith idirbheartaíochtaí conartha.

**Beidh tuilleadh coinníollacha mar chuid de Chomhaontú Maoinithe a gcomhaontófar leis maidir le gach tionscadal ráthúil.**

**Bhreithnithe atá Sonrach do SBÁFA:**

* + Ní mór aire áirithe a thabhairt d’oibreacha beartaithe i limistéir shonraithe, amhail Limistéir faoi Chaomhnú Speisialta (LCS), Limistéir faoi Chosaint Speisialta (LCS), etc. Ní mór scagadh riachtanach do [mheasúnuithe cuí](https://www.npws.ie/protected-sites/guidance-appropriate-assessment-planning-authorities) agus/nó measúnuithe/ceaduithe/ceaduithe pleanála éiceolaíochta etc. a bhféadfaí gur ghá iad a fháil a chur i bhfeidhm sula gcuirtear iarratas isteach.
	+ Ní mór d’iarratasóirí deimhniú go bhfuil gach toiliú is gá leo i bhfeidhm ó gach úinéir talaimh (príobháideach agus poiblí) nó grúpa nó daoine aonair ar bith a bhféadfaí tionchar a bheith ag an tionscadal beartaithe orthu, agus go gcomhlíonann oibreacha, nuair is infheidhme, le caighdeáin ábhartha atá i bhfeidhm ag Conairí Spórt Éireann, Bonneagar Iompair Éireann (BIÉ) nó comhlachtaí ábhartha eile.
	+ I gcomhthéacs oibreacha deisiúcháin ar chonairí, ní mór d’iarratasóirí sleachta ó thuarascálacha Iniúchta Conairí Spórt Éireann a dheimhníonn an riachtanas leis na deisiúcháin sin. Ceall tuarascálacha Chonairí Spórt Éireann le gairid, féadfar gur leor fianaise fhótagrafach den limistéar ina bhfuil deisiúcháin ag teastáil.